Økonomien var stram og pengene små i Vangså, og derfor kom strømmen i stikkontakterne først til byen mange år senere end resten af landet, skriver Nordisk Folkecenter for Vedvarende Energi.

I stedet for at koble køleskabet til en stikkontakt, brugte beboerne i Vangså gaskøleskab. Og hvis Karen Nystrup Christensen ville se fjernsyn, så foregik det med et batteri, der blev ladet op af familiens seks meter høje vindmølle.